Pantetyv pantet flaske med tau i enden

Tyveriet tok såpass lang tid at tyven ble tatt på fersken.

Publisert: Publisert: 24. oktober 2016

Meldingen om pantetyven i Sandnes kom klokken 19.30 mandag kveld. Foto: Fredrik Refvem

Denne artikkelen er over tre år gammel

– Han skulle vel tjene noen kroner. Det må ha vært en tyv med god tålmodighet, mener operasjonsleder Charles Bøgild i Sør-Vest politidistrikt.

Meldingen om pantetyven i Sandnes kom klokken 19.30 mandag kveld. Mannen hadde festet et tau i enden på panteflasken og drog flasken tilbake hver gang den ble registrert av pantemaskinen.

– Han ble tatt på fersken og anmeldt for tyveri, forteller Bøgild.

– Spilte han på lotteriet?

– Det burde han, sier operasjonslederen.

Mannen i 40-årene er ikke en kjenning av politiet fra tidligere.

For bare en uke siden skrev Aftenbladet om en annen tyv som pantet flasker. Han hadde en litt annen taktikk.